A Federación tién a suya propia capital, gubierno, bandera y escudo (anulaus dende o 31 de marzo de 2007), president, parlamento, aduana y cuerpos de seguridat, sistema postal (dos, de feito) asinas como una aerolinia de bandera (BH Airlines). Teneba tamién as suyas propias Fuerzas Armadas, ditas Vojska Federacije Bosne i Hercegovine, que se trobaban baixo control dreito d'o Menistro d'Esfensa d'a Republica de Bosnia y Herzegovina, igual que o Vojska Republike Srpske. Os dos cuerpos prencipioron a suya integración en zaguerías de 2005, desapareixendo como entidatz deseparadas l'1 de chinero de 2006 ta formar 6 meses dimpués, o 6 de chunio, as Fuerzas Armadas de Bosnia y Herzegovina, a o mando d'o Menistro d'Esfensa de Bosnia y Herzegovina.